Bediello ye en a valella d'o barranco de Clamosa, a 613 metros d'altaria en as garras d'a sierra d'o Turón, en o extremo sud d'a comarca de Sobrarbe por a man oriental d'a Cinca. No fa pas parte d'a subcomarca natural de a Fueva, sino que se confronta con l'Abizanda y Escaniella en a man cuentra d'o río, de pleno en a val d'a Cinca. D'alcuerdo con os treballos de Manuel Benito Moliner, o nombre «Bediello» ye posiblement una forma alterada d'a parola «vadiello», forma diminutiva de «vado», anque tamién ofreix a posibilidat que dimane d'o latín «PIE, PEDIS» («peu») a traviés de qualque forma arcaica (no documentada) d'o tipo de «pediello».